Ishockey under Vinter-OL 2002 – Menn – Kvalifisering

Kvalifiseringen til ishockeyturneringen under vinter-OL 2002 i Salt Lake City ble bestemt av International Ice Hockey Federation (IIHF), som brukte sluttresultatene ved ishockey-VM 1999 til å avgjøre seeding og kvalifiseringen for turneringen.

Kvalifiserte land
Fjorten land var kvalifisert til ishockeyturneringen. De 6 beste lagene ved ishockey-VM 1999 (Canada, Finland, Russland, Sverige, Tsjekkia og USA) var direkte kvalifisert til første runde. Den innledende runden bestod av landene rankert nummer 7 og 8 samt seks andre land som hadde kvalifisert seg gjennom en serie av kvalifiseringsturneringer.

DatoStedAntall plasserKvalifiserte landVertsnasjon1  Blant 8 beste vedIshockey-VM 19991. – 16. mai 1999 8Endelig kvalifiseringsturnering8. – 11. februar 2001 3 Endelig kvalifiseringsturnering8. – 11. februar 2001 3  I alt   14 

Direkte kvalifisering
For å kvalifisere seg direkte til OL skulle landet være rankert som en av de åtte beste landene i verden ved ishockey-VM 1999. Canada, Finland, Russland, Sverige, Tsjekkia og USA var som de seks beste lagene automatisk kvalifisert til turneringen og samtidig direkte kvalifisert til første runde. Landene rangert som nummer 7 og 8 (henholdsvis Slovakia og Sveits) var kvalifisert til den innledende runden.

Regional førkvalifisering
To regionale førkvalifiseringsturneringer skulle redusere feltet av deltagernasjoner til seksten land.

Asia

Den asiatiske førkvalifiseringen ble spilt i Aomori i Japan fra 3. til 5. september 1999, som samtidig fungerte som kvalifiseringsturnering for Fjernøsten for ishockey-VM 2000.

LagKvalifisering eller nedrykk2200140+14 4  Avanserte til den olympiske førkvalifiseringen 210147–3 2  2002213–11 0

Europa

Den europeiske førkvalifiseringen ble spilt i Sofia i Bulgaria fra 11. til 12. desember 1999. Kroatia skulle opprinnelig også ha deltatt, men registrerte seg ikke rettidig for kvalifiseringen: generalsekretæren for det kroatiske ishockeyforbundet mottok en blankett fra Det internasjonale ishockeyforbundet som ble utfylt, men som han glemte å innlevere.

Olympisk førkvalifisering
Den olympiske førkvalifiseringen ble arrangert i fire grupper i perioden 10.−13. februar 2000. Gruppevinnerne avanserte til den endelige olympiske kvalifiseringen.
Gruppe 1

Gruppe 1 bestående av Italia (13), Tyskland (20), Slovenia (21) og Jugoslavia (30) ble arrangert i Ljubljana i Slovenia.

Slovenia kunne selv på hjemmebane ikke utfordre tyskerne eller italierne, som på turneringens siste dag spilte en avgjørende kamp om OL-plassen. Tyskerne ledet etter bare to minutter etter et mål av Fabian Brännström, men italiernerne utlignet i tredje periode etter et mål av Giuseppe Busillo. Kampen fikk dermed en dramatisk avslutning, da italienerne ville kvalifisere seg både med seier eller ved uavgjort på grunn av bedre målforskjell. Begge spilte risikofylt med gode målsjanser i begge ender – Maurizio Mansi fikk en sjanse til å skyte i tomt bur men velger og blir i stedet hektet av Jürgen Rumrich uten at tyskeren fikk en utvisning, til italienernes irritasjon. I sluttsekundene av kampen fikk tyskerne en faceoff i italienernes banehalvdel, som tyske Mark MacKay vant. Som avtalt med trener Hans Zach under timeouten skyter Mirko Lüdemann mot mål med håp om enten en retur eller at pucken gikk inn via en annen spiller, men pucken går direkte i mål med kun åtte sekunder igjen av kampen. Tyskland avanserte dermed til den endelige kvalifiseringsturneringen.

Tysklands seier over Italia medførte forvirring i seedingen av de endelige kvalifiseringsturneringene. Da seedingreglene var forholdsvis kryptiske måtte de respektive forbundene avklare situasjonen i et lengre telefonmøte med Det internasjonale ishockeyforbundet (IIHF), hvor det viste seg at alle hadde misforstått reglene. I stedet for en gruppe bestående av Tyskland, Norge, Belarus og Danmark, ble Danmark erstattet av Ukraina.

LagKvalifisering eller nedrykk3300213+18 6  Avanserte til endelige olympiske kvalifiseringen 3201212+19 4  31021312+1 2  Jugoslavia3003038–38 0

Gruppe 2

Gruppe 2 bestående av Ukraina (14), Kasakhstan (19), Estland (22) og Litauen (27) ble arrangert i Tallinn i Estland. Ukraina, Estland og Kasakhstan endte alle med fire poeng (to seire og ett tap), hvilket betød at en tie-breaker skulle avgjøre gruppevinneren ut fra en intern tabell, hvor kun poengene fra deres innbyrdes kamper teller. Kasakhstan hadde beseiret Ukraina på turneringens siste dag, men Kasakhstan hadde samtidig tapt til Estland. I den interne tabellen hadde Ukraina en målforskjell på +3 (8–5), foran både Kasakhstan (0, 7–7) og Estland (–3, 4–7). Dermed avanserte Ukraina til den endelige kvalifiseringsrunden.

LagKvalifisering eller nedrykk3201116+5 4  Avanserte til endelige olympiske kvalifiseringen 3201209+11 4  3201139+4 4 3003525–20 0

Gruppe 3

Gruppe 3 bestående av Frankrike (15), Storbritannia (18), Polen (23) og Romania (26) ble arrangert i Gdańsk i Polen.

LagKvalifisering eller nedrykk3300197+12 6  Avanserte til endelige olympiske kvalifiseringen 3201179+8 4  3102109+1 2 3003324–21 0

Gruppe 4

Gruppe 4 bestående av Danmark (16), Japan (17), Nederland (24) og Ungarn (25) ble arrangert i Odense og i bydelen Rødovre i København, Danmark.

Tysklands seier over Italia medførte også forvirring over Danmarks seeding i den endelige kvalifiseringsturnering. Danmark skulle opprinnelig spille i Gruppe A med Tyskland, Norge og Belarus, men dette ble endret til at de skulle spille i Gruppe B med Østerrike, Latvia og Frankrike.

LagKvalifisering eller nedrykk3300167+9 6  Avanserte til endelige olympiske kvalifiseringen 32011511+4 4  3102990 2 3003518–13 0

Olympisk kvalifisering
Den endelige olympiske kvalifiseringen ble arrangert i to grupper i perioden 8.−11. februar 2001. Frankrike, Belarus, Latvia, Ukraina, Tyskland og Østerrike sikret de siste seks plassene i turneringen.

Gruppe A

Gruppe A bestående av Belarus (9), Norge (12), Ukraina (14) og Tyskland (20) ble arrangert i Oslo i Norge.

Innen turneringen talte det meste for at det var fire jevne lag som skulle kjempe om de tre OL-plassene. For Norge, som hadde hjemmebanefordel og som ville revansjere seg for at de ikke kvalifiserte seg til 1998-OL, skulle turneringen vise at norsk ishockey hadde tatt minst ett steg mot de aller beste. Turneringen ble imidlertid en fiasko, da det viste seg at det var tre jevne lag og så Norge.

Allerede tidlig i den første kampen mot Tyskland, som mange feilaktig trodde var en B-nasjon, gikk det galt da Norges viktigste senterspiller Tore Vikingstad forsvant etter 06:30 minutter med en skulder ut av ledd. Nordmennene ble overrasket av tyskernes defensive spill, og gikk i fellen flere ganger. Etter å ha ledet 4–3, overrasket tyskerne igjen ved å utlikne minuttet etter, hvoretter det norske laget kollapset og tapte 4–6. I den andre kampen tapte Norge hele 1–5 mot et ukrainsk lag som var spilte med høyere risiko enn nordmennene, og som etter det første målet etter 1:18 minutter aldri kom seg over sjokket. Norge fikk dog viktig hjelp fra overraskende hold da Tyskland samme kveld tok poeng fra Belarus og dermed ga Norge en sjanse for å kvalifsere seg. De måtte slå Belarus i den avgjørende siste kampen; med uavgjort ville belaruserne sikre den siste plassen på innbyrdes oppgjør.

Fiaskoen var komplett da de ble totalt ydmyket av Belarus da de tapte 3–7, hvor også talentet Morten Ask gikk ut med skade 16 minutter ut i andre periode da han ødela leddbåndet i høyre kne.

OL-fiaskoen resulterte også i spekulasjoner om trener Leif Boorks framtid. Da den omstridte treneren ble ansatt fire år før uttalte han målsettingen om at Norge skulle ta OL-medalje i 2002. Innen turneringen var det ingen tvil om at Boork skulle fortsette som trener i minst ett år til, men etter tre strake tap, 8-18 i målforskjell og ingen OL-deltakelse for Norge uttalte presidenten for Norges ishockeyforbund, Bjørn Ruud, at de ville vurdere Boorks stilling ved et møte i forbundets sportslige utvalg. Boork ville imidlertid ikke få sparken før etter ishockey-VM 2001, hvor han ikke kunne forhindre at Norge rykket ned til divisjon I.

LagKvalifisering eller nedrykk 3210106+4 5  Kvalifisert til Vinter-OL 2002 3120106+4 4 311186+2 3  3003818–10 0  

Tropper

Resultater

Statistikk
De ti beste poengplukkerne.
# Utøver       1  Klaus Kathan  3  4  3  7  +6  6  L2  Leon Soccio  3  2  5  7  +6  4  L3  Fabian Brännström  3  2  4  6  +6  2  L4  Morten Ask  3  2  2  4  –1  2  L5  Trond Magnussen  3  1  3  4  0  4  L6  Per-Åge Skrøder  3  2  1  3  –2  4  L7  Oleg Antonenko  3  2  1  3  +1  4  L8  Pål Johnsen  3  1  2  3  –5  0  L9  Mats Trygg  3  2  0  2  –2  0  B10  Konstantin Koltsov  3  2  0  2  0  1  L
Kilde: IIHF.com

De fem beste målmaktene som har spilt 40 % eller mer av lagets totale spilleminutter.
 # Utøver           1  Konstjantyn Sjimtsjuk  2  1  0  1  89:33  44  1  43  0,67  97,73  02  Christian Künast  2  1  1  0  120:00  50  2  48  1,00  96,0  03  Andrej Mezin  3  2  1  0  180:00  37  5  32  3,32  92,77  04  Igor Karpenko  2  0  1  1  90:27  37  5  32  3,32  86,49  05  Bjørge Josefsen  2  0  0  2  119:46  72  13  59  6,51  81,94  0
Kilde: IIHF.com

Gruppe B

Gruppe B bestående av Østerrike (10), Latvia (11), Frankrike (15) og Danmark (16) ble arrangert i Klagenfurt i Østerrike.

Det var en jevn kamp mellom de tre øverste lagene i gruppen, men Danmark hadde også en gyllen mulighet for å kvalifisere seg for første gang. Etter dag 2 av kvalifiseringsturneringen var Latvia og Østerrike begge notert for tre poeng og var dermed kvalifiserte til OL. Frankrike sto med to poeng mens Danmark, som hadde imponert mot Latvia, sto med null poeng. Mens den siste kampen mellom Latvia og Østerrike var uten reell betydning, skulle Frankrike og Danmark derimot kjempe om den siste OL-plassen, da Danmark hadde fått en kjærkommen håndsrekning fra latvierne da kampen mellom Latvia og Frankrike endte uavgjort. Hvis Danmark vant kampen ville de kvalifisere seg til OL, da Danmark og Frankrike ville begge stå med to poeng, men Danmark ville sikre OL-plassen på innbyrdes oppgjør. Uavgjort eller seier til Frankrike ville resultere i at Frankrike sikret den siste plassen.

Kampen mellom Frankrike og Danmark skulle vise seg å være mere jevn enn forventet. Etter en målløs første periode sikret François Rozenthal fransk ledelse halvveis inn i andre periode. Fire minutter før slutt utlignet Kim Staal for Danmark og ga nytt liv i danskenes OL-drøm. Kampen ble avgjort i siste minutt, hvor Danmark hadde tatt ut målvakten og spilte 6 mot 5 i håp om å score det nødvendige seiersmålet. I stedet scoret franske Arnaud Briand i tomt bur og sikret dermed fransk OL-deltagelse.

LagKvalifisering eller nedrykk 3210106+4 5  Kvalifisert til Vinter-OL 2002 311065+1 4 3111129+2 3  3003512–7 0  

Statistikk
De fem beste poengplukkerne.
Rangering Utøver       1  Gerald Ressmann  3  0  6  6  6  +6  L2  Cristoph Brandner  3  4  1  5  0  +6  L3  Aleksandrs Kercs  3  1  4  5  6  +2  L4  Viktors Ignatjevs  3  3  1  4  0  +1  B5  Aleksandrs Beļavskis  3  1  3  4  2  +1  L  Herbert Hohenberger  3  1  3  4  4  +3  B7  Arnaud Briand  3  3  0  3  4  +2  L8  Maurice Rozenthal  3  1  2  3  2  +1  L9  Philippe Bozon  3  0  3  3  4  +2  L10  Christian Perthaler  3  2  0  2  0  +3  L  Wolfgang Kromp  3  2  0  2  0  +2  L
Kilde: IIHF.com

De fem beste målmaktene som har spilt 40 % eller mer av lagets totale spilleminutter.
 Rangering Utøver           1  Cristobal Huet  3  1  2  0  178:56  103  5  98  1,68  95,15  02  Sergejs Naumovs  3  2  1  0  180:00  93  6  87  2,00  93,55  03  Michael Suttnig  2  1  0  1  120:00  82  7  75  3,50  91,46  04  Jan Jensen  3  0  0  3  150:33  99  9  90  3,59  90,91  0
Kilde: IIHF.com

Se også
Ishockey under Vinter-OL 2002 – Menn

Referanser

Eksterne lenker
 OL-kvalifisering – Gruppe As offisielle nettsted hos IIHF.com
 OL-kvalifisering – Gruppe Bs offisielle nettsted hos IIHF.com
 OL-kvalifiseringen hos Passionhockey.com

Kategori:Ishockey under Vinter-OL 2002